Štrigova, travanj 2023. godine

**UDRUGA VINARA I VINOGRADARA MEĐIMURJA „HORTUS CROATIAE„**

**POZIVA VAS NA URBANOVO 2023.**

Poštovani,

s osobitim Vas zadovoljstvom pozivamo na **URBANOVO 2023**. – najveću međunarodnu izložbu vina i vinogradarske opreme u kontinentalnom dijelu Hrvatske koja će se održati u **Štrigovi od 12. do 14. svibnja 2023.** godine. URBANOVO će i ove godine u svojem 21. izdanju ponovno opravdati imidž jednog od najznačajnijih događanja u Hrvatskoj, zbog čega ima potporu **Vlade, resornih ministarstava, Hrvatske turističke zajednice te Međimurske županije.**

U cilju promocije kulture pijenja vina, te Međimurske vinske ceste na kojoj se nalaze brojne vinske kušaone, restorani i drugi ugostiteljski objekti koji nude autohtone prehrambene proizvode, **URBANOVO** je tijekom godina svojeg održavanja postalo važan segment u promociji turističkih potencijala Međimurja i Hrvatske, a time i važno mjesto susreta i upoznavanja s novim poslovnim mogućnostima za sve gospodarske subjekte koji posluju ili žele poslovati na području gospodarski najrazvijenijih dijelova Hrvatske, Slovenije i Madžarske.

Osim što ćete nam biti dragi i uvaženi gost, ovim putem slobodni smo Vam ponuditi mogućnost izlaganja svojih proizvoda i usluga u čuvanom vanjskom dijelu izložbenog prostora.

**UVJETI IZLAGANJA:**

**1. IZLAGANJE MEHANIZACIJE, OPREME I STROJEVA**

Izlaganje mehanizacije, opreme i strojeva, po **cijeni od 20,00 EUR/m2 zakupljene površine**, za sva tri sajamska dana. Navedeni izlagački prostor biti će smješten u šatoru te će se nalaziti neposredno uz izložbenu dvoranu.

**2. IZLAGANJE GASTRO PROIZVODA**

Izlagački prostor je namijenjen proizvođačima autohtonih prehrambenih proizvoda i ostalih proizvoda vezanih uz eno-gastronomiju. Navedeni izlagački prostor biti će smješten u posebno uređenom šatoru te će se nalaziti neposredno uz izložbenu dvoranu.

Izlagački prostor veličine je 6m2 . Opremljen je s izložbenim pultom i dvjema stolicama te priključkom za struju. **Cijena izlagačkog prostora je 95,00 EUR**, za sva tri sajamska dana. Za potrebe veće kvadrature javiti se osobno organizatoru te se plaća dodatnih 16,00 EUR/m2. Molimo da obavezno ponesete rashladne uređaje ukoliko su Vam potrebni.

Ukoliko postoji interes, molimo Vas da ispunite prijavni obrazac u privitku te da istog dostavite putem e-maila ili putem fax-a najkasnije **do 29.04.2023.**

**Za sve Vaše dodatne upite molimo da kontaktirate Organizacijski odbor URBANOVO 2023. putem elektroničke pošte** [**tz@strigova.info**](mailto:tz@strigova.info) **ili telefonski na +385 40 851 325; +385 99 2 851 325**

Organizacijski odbor

Urbanovo 2023.  **Za DVVM “Hortus Croatiae”**

**Predsjednik:**

 **ROBERT HORVAT**